### Beslutning

Klaus Olsen med bemærkning, at byrådet i sit møde den 28. april 2021 har vedtaget Magistratens indstilling i overensstemmelse med erklæring fra Økonomiudvalget af 21. april 2021.

Indstilling med bilag eftersendes onsdag den 31. marts 2021.

### Resumé

[adresse] beskriver den slags kommune og fællesskab, vi gerne vil være – og er på vej til at blive. Den tilgang, vi har haft indtil nu, har bragt os langt i forhold til [adresse], men vi skal videre.

Med sigtet om ’Mindre system. Mere borger.’ vil vi med [adresse] styrke vores fokus på, hvad der har værdi for borgerne og samfundet. Vi vil skrue op for samskabelse i vores tilgang til velfærdsudvikling - og vi vil arbejde, udvikle, styre og lede mere vidensinformeret.

Grundlæggende indebærer det, at vi indleder ethvert samarbejde med at sætte os i den andens sted – og at vi skaber råderum til lokal ledelse og til medarbejdernes faglighed og erfaringer.

[adresse] er blevet til i en bred inddragelsesproces. Siden byrådet i marts 2019 besluttede, at [adresse] skal have en ny forståelsesramme, har borgere, virksomheder, medarbejdere, ledere, politikere, danske og internationale eksperter sat deres præg på forståelsesrammen.

Forankringen af [adresse] er ikke en opgave ved siden af det, vi allerede skal. Det er en kultur, der med tiden skal indlejres i måden, vi arbejder på, og som også indebærer beslutninger om, hvad vi samtidig siger farvel til.

### Indstilling

Det indstilles på magistratens anbefaling:

At 1) Byrådet vedtager [adresse] – [adresse] Kommunes nye forståelsesramme (bilag 1)

At 2) Byrådet vedtager den tilgang til forankring af [adresse], der er beskrevet i denne indstilling At 3) Byrådet beslutter, at [adresse] skal etablere dialogfora, der i perioden 2021-2023 løbende behandler vigtige dilemmaer forbundet med [adresse]

### Sagens forløb

06-04-2021 Magistraten

Fremsendes til [adresse] Byråd med bemærkning, at Magistraten i mødet den 6. april 2021 anbefaler, at byrådet tiltræder Magistratens indstilling af 31. marts 2021.

Der var generelt stor ros til indstillingen og en opmærksomhed på, hvordan [adresse] kommer til at leve i virkeligheden.

Borgmester Adam Thygesen deltog ikke i sagens behandling.

 14-04-2021 [adresse]
Fremsendes til Økonomiudvalget til behandling i henhold til beslutning i byrådets møde den 14. april 2021.
 21-04-2021 Økonomiudvalget

Udvalget kunne enstemmigt tiltræde indstillingen i overensstemmelse med Magistratens anbefaling.

Karlo Christoffersen var forhindret i at deltage i udvalgets behandling af sagen.

 28-04-2021 [adresse]
Tilbagesendes Magistraten med bemærkning, at byrådet i sit møde den 28. april 2021 har vedtaget Magistratens indstilling i overensstemmelse med erklæring fra Økonomiudvalget af 21. april 2021.